Jelaskan 2008–2018 dari Barisan Nasional dalam bahasa melayu

Pada pilihan raya umum 2008, Barisan Nasional kehilangan lebih satu pertiga daripada kerusi Parlimen kepada Pakatan Rakyat, satu pakatan longgar parti pembangkang. Ini menandakan kegagalan pertama BN untuk memenangi dua pertiga supermajoriti di Parlimen sejak 1969. Lima kerajaan negeri—Kelantan, Kedah, Pulau Pinang, Perak, dan Selangor, jatuh ke Pakatan Rakyat. Perak bagaimanapun kemudian dikembalikan melalui keputusan mahkamah berikutan krisis perlembagaan. Sejak 2008, gabungan itu menyaksikan parti komponen bukan Melayu sangat berkurangan di Semenanjung.

Kerugian terus berlaku pada pilihan raya umum 2013, dan ia mencatatkan keputusan pilihan raya terburuk. BN kembali ke Kedah, tetapi kehilangan beberapa kerusi di Parlimen dan undi popular kepada Pakatan. Ia hanya memenangi 47% undi popular, namun ia berjaya memperoleh 60% daripada 222 kerusi parlimen, dengan itu mengekalkan kawalan parlimen.

Protes BERSIH 5 di Kuala Lumpur dilancarkan pada tahun 2016 melaungkan keinginan rakyat untuk mengakhiri kerakusan kuasa dan penyelewengan di Malaysia. Protes ini tertumpu di kawasan bandar, sedangkan BN tersebar di seluruh kawasan desa. Namum korupsi 1MDB, Tabung Haji dan Felda mendapat perhatian umum dan pemerintah BN melihat sokongan rakyat menurun.

Semasa Pilihan raya umum Malaysia ke-14, Barisan Nasional kehilangan kawalan parlimen ke Pakatan Harapan, hanya memenangi 78 kerusi parlimen dari jumlah 222. Ia sekaigus menamatkan pemerintahan Barisan Nasional selama 41 tahun, membuka jalan bagi perubahan kerajaan pertama dalam Sejarah Malaysia. Gabungan itu memenangi hanya 34% undi popular, walaupun usaha sengit mengatasi perbatasan dengan menyusun kembali batas pilihan raya. Selain daripada kegagalan mereka mendapatkan semula kerajaan negeri Pulau Pinang, Selangor dan Kelantan, enam kerajaan negeri iaitu Johor, Melaka, Negeri Sembilan, Perak, Kedah dan Sabah jatuh ke Pakatan Harapan dan WARISAN (Sabah). Kerajaan negeri Terengganu juga jatuh ke Gagasan Sejahtera (GS).

Berikutan itu, beberapa parti komponen di Sabah mengumumkan meninggalkan Barisan Nasional, iaitu UPKO, LDP dan PBRS. Dan juga, parti Parti Progresif Penduduk juga telah mengisytiharkan keluar Barisan Nasional pada 27 Mei 2018. Pada 12 Jun 2018, PBB, SUPP, PRS dan SPDP keluar secara rasmi dari Barisan Nasional dan membentuk pakatan yang dikenali sebagai Gabungan Parti Sarawak (GPS) dan kekal sebagai pembangkang kerajaan.

Pada 23 Jun 2018, Parti Gerakan mengumumkan keluar daripada BN selepas kekalahan pada Pilihan Raya Umum Ke-14 (PRU-14) dan menjadi sebagai pembangkang kerajaan. Ahli Parlimen Bagan Serai UMNO Datuk Dr Noor Azmi Ghazali memutuskan untuk meninggalkan parti itu untuk menjadi ahli Parlimen bebas dan memberi sokongan kepada kerajaan Pakatan Harapan pada hari berikutnya, 24 Jun. Lebih lanjut pada 27 Jun, Ahli Parlimen Bukit Gantang UMNO, Syed Abu Hussin Hafiz Syed Abdul Fasal mengumumkan keluarnya dari parti itu untuk menjadi ahli bebas Parlimen. Ahli Parlimen Masjid Tanah, Datuk Mas Ermieyati Samsudin, mengumumkan keluar dari UMNO pada 2 Julai 2018. Ini kemudian mengurangkan kerusi parlimen BN kepada hanya 54 kerusi, berbanding 79 kerusi yang dimenangi BN dalam pilihan raya umum.